例如係生物化學上好出名嘅米勒-尤里實驗（Miller–Urey experiment）噉，喺呢個實驗當中，研究者嘗試喺實驗室嗰度模擬早期地球嘅環境－即係喺一個封閉嘅容器裏面，設置一個喺化學成份上同早期地球相似嘅環境，再將溫度同壓力等嘅物理特性設成同早期地球相似，而呢個實驗顯示，早期地球嘅環境的確有可能引起一啲將無機化合物變成有機化合物（例如係氨基酸）嘅化學反應，當中磷脂（phospholipids）喺嗰種環境下仲曉自發噉樣由磷脂雙分子層（lipid bilayers）嗰度產生出嚟－前者係細胞膜嘅基本組成部份，對於細胞嘅生存好緊要。